સરદાર પટેલ ગ્રુપ (એસપીજી)ના અધ્યક્ષ લાલજી પટેલે ઉમિયાધામ ટ્રસ્ટના ઉપપ્રમુખ જેરામભાઈના નિવેદન બાદ પત્રકાર પરિષદ યોજી હતી. તેમણે જણાવ્યું કે, સરકારને આપેલું અમારું 72 કલાકનું અલ્ટીમેટમ પુરું થયા બાદ હવે વડિલોનું માન રાખીને શાંતિ પૂર્ણ માહોલમાં વિવિધ કાર્યક્રમો આપવામાં આવશે. અલ્પેશ કથીરીયાને જેલમુક્તિની માગ સાથે જેલભરો પાર્ટ ટુ કાર્યક્રમ હાલ મોકુફ રખાયો છે. આ સિવાયના અન્ય કાર્યક્રમો યથાવત રહેશે. તેમણે સાબરકાંઠામાં સમાજના તમામ આગેવાનોને સાથે લઈને પાટીદાર મહાસંમેલનનું આયોજન કરવાની જાહેરાત કરી હતી.